cyanic-selkie/wikianc huggingface dataset:
কঙ্গো প্রজাতন্ত্রের ইতিহাস
বিদ্রোহ
কিম্পা ভিটা-র বিদ্রোহ ছিল পর্তুগিজদের কাছ থেকে স্বাধীনতা অর্জনের আরেক প্রচেষ্টা। ১৬৮৪ সালের দিকে ডোনা ব্যাট্রেইস, হিসাবে ব্যাপটিস্ট গ্রহণের পর, কিম্পা ভিটা ক্যাথলিকভাবে বেড়ে উঠতে থাকেন। অত্যন্ত ধার্মিক কিম্পা সেন্ট অ্যান্টনির দৃষ্টিভঙ্গিতে অনুপ্রাণিত হয়ে নান হন এবং কঙ্গোর হৃত গৌরব পুরুদ্ধার করতে বাকি জীবন উৎসর্গ করেন। সে সময় স্থানীয় কঙ্গো আভিজাতদের মধ্যে তিন জন, জোওও দ্বিতীয়, পেড্রো চতুর্থ এবং পেড্রো কিবেনগা প্রত্যেকে নিজেকে কঙ্গোলিজ সিংহাসনের দাবীদাররূপে তুলে ধরলে গৃহযুদ্ধ গৃহযুদ্ধ শুরু হয়। আন্তোনিয়োর দৈববাণী আন্দোলন সংগঠন করে কিম্পা সরাসরি গৃহযুদ্ধে হস্তক্ষেপ করেছিলেন। এতে তিনি পর্তুগিজদের প্রিয়পাত্র পেড্রো চতুর্থের বিপক্ষে অবস্থান নেন। বিদ্রোহ চলার সময় খুব স্বল্পকাল তিনি রাজধানী ম্‌বাঞ্জা কঙ্গো দখল করেন। চতুর্থের বাহিনীর হাতে তিনি বন্দী হলে, কাপুচিন ফ্রিয়ার্স বা কাপুচিন মিশনারিদের প্ররোচনায় কিম্পাকে জাদুকরী ও ধর্মবিরোধী বলে অপবাদ দিয়ে, নিন্দা করে পুড়িয়ে হত্যা করা হয়। তাই অনেকের কাছেই তিনি হলেন জোয়ান অফ আর্ক-এর আফ্রিকান সংস্করণ এবং উপনিবেশবাদের বিরুদ্ধে আফ্রিকান প্রতিরোধের প্রথম মূর্ত প্রতীক। কারণ তাঁর স্পষ্টবাদীতার জন্য, তাঁকে জীবন্ত পুড়িয়ে হত্যা করা হয়েছিল।
ছিন্ন-ভিন্ন কঙ্গো
এই সমস্ত যুদ্ধের ফলস্বরূপ উত্তরের লোয়াঙ্গো রাজ্যটি কঙ্গো থেকে বেরিয়ে স্বাধীনতা অর্জন করে। এছাড়াও নতুন যে রাজ্যগুলির অস্তিত্ব ছিল তার মধ্যে টেকে সবচেয়ে গুরুত্বপূর্ণ। তারা বর্তমান ব্রাজাভিল এবং কিনশাসা-কে ঘিরে একটি বিশাল অঞ্চল শাসন করত। ১৫৮০ সালে যখন স্পেন ও পর্তুগালের রাজ্যগুলি কিং ফিলিপ-এর অধীনে একটি ব্যক্তিগত ইউনিয়ন-এ একত্রিত হয়ে ইবারিয়ান ইউনিয়ন গঠন করেছিল। ফলে সে সময় তার অবস্থান নিয়ে পর্তুগাল-কে ইউরোপ-এ এক বড় ধরনের পরিবর্তনের মুখোমুখি হতে হয়। ঐ ইউনিয়ন ১৬৪০ সাল পর্যন্ত স্থায়ী ছিল। তাই সে সময় পর্তুগালের পক্ষে কঙ্গো নদীর উৎসমুখ সহ চারপাশের অঞ্চল খুব কম গুরুত্বপূর্ণ হয়ে পড়ে। ১৮৮৮ সালে পেড্রো পঞ্চম-এর সময় তার আকার হ্রাস পেতে পেতে অ্যাঙ্গোলা-র উত্তরে একটি ছোট ছিটমহলের আকার নেয়। অবশেষে ১৯১৪ সালের কঙ্গোলিজ বিদ্রোহের পরে ক্ষুদ্র পর্তুগিজ রাজ্যটির বিলোপ ঘটে।
কাঁচামালের জন্য হুড়োহুড়ি
বার্লিন সম্মেলন অবধি আফ্রিকা মহাদেশের নিয়ন্ত্রণ কায়েম করতে ও বাড়াতে ইউরোপীয় প্রধান শক্তিধর দেশগুলি সেখানে ভিড় বাড়াতে শুরু করেছিল। পশ্চিম ইউরোপের পুঁজিবাদী উথ্থান এবং তারই ফলে উদ্ভূত শিল্পায়ন বা শিল্প বিপ্লব-এর জন্য আফ্রিকান কাঁচামাল যেমন রাবার, পাম তেল এবং তুলো-র চাহিদা ক্রমেই বাড়তে থাকে। যাদের হাতে এই কাঁচামালের নিয়ন্ত্রণ থাকবে, তাদের অর্থনীতি শক্তিশালী হবে। এই কারণে নতুন করে আফ্রিকার কাঁচামালের জন্য হুড়োহুড়ি আরও তীব্র আকার ধারণ করে।
তাই কঙ্গো নদী অববাহিকা অঞ্চলটির দখল, ইউরোপীয় দেশগুলির কাছে মুখ্য লক্ষ্য হয়ে ওঠে। ফরাসী, বেলজিয়ান রাজা দ্বিতীয় লিওপল্ড, পর্তুগিজ এবং ব্রিটিশদের সাথে ঘনিষ্ঠ সহযোগে এই অঞ্চল নিয়ন্ত্রণের জন্য লড়াই চালাতে থাকে। এর ফলে, কঙ্গো নদীর উৎসমুখ থেকে আটলান্টিক উপকূল পর্যন্ত অঞ্চলের মধ্যে পর্তুগাল পায় নদীর উত্তরাংশের কাবিন্দ। ফরাসীরা দখলে রাখে নদীর উত্তরাংশের বাকি বিরাট অঞ্চল। বেলজিয়ান রাজা দ্বিতীয় লিওপল্ড নদীর উৎসমুখের ছোট্ট একটি পাদদেশ পেলেও তিনি দখলে পেয়েছিলেন বর্তমান গণতান্ত্রিক প্রজাতন্ত্র কঙ্গো (পূর্বতন জাইর)-র বিশাল উপকূলের পশ্চাৎভূমি। এর মাধ্যমে দ্বিতীয় লিওপল্ড তাঁর আন্তর্জাতিক আফ্রিকান সমাজ এবং পরবর্তীকালের আন্তর্জাতিক কঙ্গোলী সমাজ প্রতিষ্ঠা করে নিয়ন্ত্রণ অর্জন করেছিলেন। এইসব তথাকথিত জনহিতকর সংস্থা প্রতিষ্ঠা করে ব্রিটিশ অভিযাত্রী হেনরি মর্টন স্ট্যানলি-কে কর্তৃত্ব প্রতিষ্ঠার জন্য নিয়োগ করেছিলেন। ফলে দ্বিতীয় লিওপল্ডের ব্যক্তিগত সাম্রাজ্য কঙ্গো ফ্রি স্টেট তৈরি হয়। ১৫ নভেম্বর, ১৯০৮ সালে, বেলজিয়ামের সংসদ উপনিবেশটিকে সংযুক্ত করে, কঙ্গোর উপর দ্বিতীয় লিওপল্ডের রাজত্বকে কুখ্যাত করে তোলে।
পিয়ের স্যাভোরগা দ ব্র্যাজা
ফরাসী অভিযাত্রী পিয়ের স্যাভোরগা দ ব্র্যাজা ১৮৫২ সালে ইতালির রোম শহরে জন্মে ছিলেন। তিনি আন্তর্জাতিক আফ্রিকান সোসাইটি-র পক্ষে ফরাসী নৌ অফিসার হিসাবে কাজ করতে রাজি না হয়ে, কঙ্গো নদীর উত্তরের অঞ্চলটি ফরাসীদের জয় করতে সহায়তা করেছিল। ১৮৮০ সালের ১০ সেপ্টেম্বর তিনি বর্তমান গ্যাবন-এর আটলান্টিক মহাসাগরের উপকূল থেকে, ওগোউই এবং লেফিনি নদী দুটি অতিক্রম করে, টেকে (Téké ) রাজ্যে পৌঁছন এবং রাজা মাকোকো-র সাথে একটি চুক্তি সম্পাদন করেন। ফলে ঐ অঞ্চলে ফরাসী নিয়ন্ত্রণ প্রতিষ্ঠিত হয়। ম্‌ফোয়া(Mfoa) নামের একটি ছোট্ট গ্রামকে রাজধানী করা হয়। সেটি পরে ব্রাজাভিল নামে পরিচিত হয়।
নিয়ন্ত্রণ স্থাপন
কঙ্গোয় ফরাসি নিয়ন্ত্রণ প্রতিষ্ঠা করা বেশ কঠিন ছিল। বেলজিয়ামের রাজা দ্বিতীয় লিওপল্ড-ও কঙ্গো নদীর উত্তর তীরে পা রাখার চেষ্টা করছিলেন এবং স্ট্যানলিকে ব্রাজাভিলের আশেপাশের অঞ্চলে প্রেরণ করেছিলেন। এরপর ফরাসিদের বিরুদ্ধে একের পর এক বিদ্রোহ হয়েছিল, যার মধ্যে মাবিয়ালা মা নাগাঙ্গা-র নেতৃত্বে বাহাংলা বিদ্রোহই প্রথম গুরুত্বপূর্ণ ছিল। এই বিদ্রোহের শুরু ১৮৯২ সালে ফরাসি প্রশাসক লাভাল হত্যার মধ্য দিয়ে এবং শেষ হয় ১৮৯৬ সালে ফরাসি কর্তৃক বিদ্রোহের নেতাকে হত্যা করার মধ্য দিয়ে। স্থানীয় জনগণকে জোরজবরদস্তি শ্রমে বাধ্য করতে কঠোর ফরাসি নীতির প্রয়োগের ফলে, পরবর্তী বেশির ভাগ বিদ্রোহ দেখা দিয়েছিল। চালু হয়েছিল স্থানীয়দের দমনমূলক কোড দ লিংডিগন্যাট আইন। এই আইনে, স্থানীয় জনগণকে সমস্ত গুরুত্বপূর্ণ কাজ থেকে বাদ দিয়ে, বাধ্যতামূলক শ্রমের আওতায় আনা হয়, এবং তাদের অভিযোগগুলি প্রকাশ্যে প্রচার করা অবৈধ করা হয়।
ছাড়কারী ব্যবস্থা ও ছাড়কারী কোম্পানি
বার্লিন চুক্তির অর্থনৈতিক বিধানকে অনুসরণ করতে এবং তাদের নিয়ন্ত্রণাধীন জনগোষ্ঠী ও অনুন্নত অঞ্চল থেকে পাওয়া রাজস্বকে অধিকতর করার জন্য, ফরাসী সরকার ১৮৯৮ সালে বেশ কিছু তথাকথিত ছাড়কারী কোম্পানি প্রতিষ্ঠার অনুমতি দেয়। উপনিবেশের সম্পদ একচেটিয়া ভাবে কাজে লাগানোর জন্য প্রায় ৫৯.৫ মিলিয়ন ফ্র্যাঙ্কের মূলধনযুক্ত মোটামুটি চল্লিশটি এমন সংস্থা এই ছাড়ের সুযোগ পায়। কিছু কৌশলগত ব্যাপার বাদ দিয়ে, মূলত কঙ্গো নদীর আশেপাশের ৬,৫০,০০০ বর্গমাইল জমি ত্রিশ বছরের জন্য ছাড় দিয়ে ইজারা দেওয়া হয়। সস্তা হবে বিবেচনা করে, প্রায়ই অনুপযুক্ত মূলধনের কোম্পানিগুলি অদক্ষ কর্মী নিয়োগ করে সমস্ত সম্ভাব্য ধনের ছাড় গ্রহণ করত। ঐ সব এলাকায় কার্যত হাতির দাঁত ও রাবার অদৃশ্য হয়ে যায়; আদিবাসী জনগোষ্ঠী নির্মম জবরদস্তি শ্রম, রোগ এবং কুসংস্কারে ধ্বংস হয়ে যায় এবং কেউ কেউ প্রতিবেশী উপনিবেশে পালিয়ে যায়।
ফরাসি প্রশাসন ছিল নির্মম এবং তা হাজার হাজার মানুষের মৃত্যুর কারণ হয়েছিল। উদাহরণস্বরূপ, ১৯২১ থেকে ১৯৩৪-এর মধ্যে ব্রাজাভিল থেকে পয়েন্টে-নয়োর পর্যন্ত ৫১১ কিমি দীর্ঘ রেলপথ নির্মাণে প্রায় ২৩,০০০ স্থানীয় এবং 'শ কয়েক ইউরোপীয় নিযুক্ত হয়। ফরাসী উপনিবেশিক শাসনের বিরুদ্ধে যে কোন সামান্য প্রতিরোধকেও নির্মমভাবে দমন করা হত। পরিশেষে পূর্বোক্ত ছাড়কারী ব্যবস্থা, যার উপর সরকার নির্ভর করেছিল, দেখা গেল সেখান থেকে ভাড়া এবং কর বাবদ আদায়ে সরকারের ক্ষতির পরিমাণ বেশি এবং সে ব্যবস্থা রক্ষা করতে যে ব্যাপক বর্বরতা প্রকাশ পেয়েছিল তার খবরে ফরাসী জনমত একেবারে হতবাক হয়ে যায়। ১৯৩০ সালের মধ্যে বেশিরভাগ ছাড়কারী সংস্থা দেউলিয়া হয়ে যায় এবং ঐ ব্যবস্থাটির বেশিরভাগই বন্ধ হয়ে যায়।
ফরাসি প্রশাসন
১ লা আগস্ট ১৮৮৬ সালে এই উপনিবেশের আনুষ্ঠানিক নাম ছিল কলোনী অফ গ্যাবোন এন্ড কঙ্গো। ৩০ শে এপ্রিল ১৮৯১ সালে নাম পাল্টে করা হয় কলোনী অফ ফ্রেঞ্চ কঙ্গো, যার মধ্যে যোগ করা হয় গ্যাবোন এবং মধ্য কঙ্গোকে। ১৫ জানুযারী ১৯১০ সালে উপনিবেশটির নাম পাল্টে করা হয় আফ্রিকি ইকুটোরিয়ালি ফ্রেঞ্চাইজি বা এ.ই.এফ.। তখন এর সাথে চাদ এবং ওবানগুই-চারি-কেও যুক্ত করা হয়েছিল। এখন সেটি পরিচিত, মধ্য আফ্রিকান প্রজাতন্ত্র নামে। কঙ্গো-ব্রাজাভিল ২৮ শে নভেম্বর, ১৯৫৮ সালে স্বায়ত্তশাসন লাভ করে এবং ১৫ ই আগস্ট, ১৯৬০ সালে ফ্রান্সের কাছ থেকে স্বাধীনতা লাভ করে। এ.ই.এফ.-এর রাজধানী হয় ব্রাজাভিল এবং মধ্য কঙ্গোর রাজধানী পয়েন্ট নয়ের।
ব্রাজাভিল-এ গভর্নর-জেনারেলের উপস্থিতির কারণে ফেডারেশন দ্রুত মধ্য কঙ্গোতে কেন্দ্রীভূত হয়ে ওঠে। কেন না, প্রতিটি উপনিবেশ তাত্ত্বিকভাবে মোটামুটি স্বায়ত্তশাসিত হলেও, ক্ষমতার কেন্দ্রীকরণের অর্থ হয়ে দাঁড়ালো, গভর্নর-জেনারেল যে অঞ্চলে বাস করেন, সেই অঞ্চলটিকেই তিনি অগ্রাধিকার দিতে পছন্দ করতে লাগলেন। শিক্ষা, স্বাস্থ্য পরিষেবা, বিচার বিভাগ এবং পূর্ত বিভাগীয় সমস্ত কাজকর্মই ব্রাজাভিল-ভিত্তিক কর্তৃপক্ষের নিয়ন্ত্রণে থাকায়, তারা আঞ্চলিক গভর্নরদের নিয়ন্ত্রণ করতে পারত। মধ্য কঙ্গো-র ছিল পয়েন্ট নয়ের-এ অবস্থিত ফেডারেশনের একমাত্র গভীর জল-বন্দর আর রেলওয়ে। তাই ব্রাজাভিলের পাবলিক বিল্ডিং, স্কুল, আইন-আদালত, ট্রেডিং ফার্মস, টেলিযোগাযোগ এবং চিকিৎসা পরিষেবাগুলি শীঘ্রই ফেডারেশনের অপর সহযোগীদেরকে ছাড়িয়ে গেল। চাদের মতো এ.আই.এফ-এর অন্যান্য প্রান্তিক অঞ্চলের লোকেরা মধ্য কঙ্গোতে কাজ করতে বাধ্য হল, এবং প্রাথমিকভাবে যাবতীয় পুঁজি, চোঙের মতো এই অঞ্চলেই পুঞ্জিভূত হতে থাকে। ফলে প্রচণ্ড ক্ষোভের সৃষ্টি হতে থাকে। শেষ পর্যন্ত মধ্য কঙ্গোর সিভিল সার্ভিসের ব্যাপক প্রসারণে, জনসংখ্যার প্রবল স্রোত গ্রামাঞ্চল থেকে শহরমুখী হয়ে ওঠে। গড়ে ওঠে আমলাতন্ত্র এবং ট্রেড ইউনিয়নের একটি গভীর অন্তর্জাল, যা স্বাধীনতার পরে রাষ্ট্রীয় স্থিতিশীলতার পক্ষে বোঝা হিসাবে প্রমাণিত হয়।
একটি হাই কমিশনার প্রতিষ্ঠার করে, ১৯৫৭ সালের নির্বাচনের আগ পর্যন্ত ফরাসী সরকার শাসন অব্যাহত রাখে গভর্নর জেনারেলের মাধ্যমে। ১৯৫০ সালে সমগ্র এ.ই.এফ.-এর মোট জনসংখ্যা ছিল ৪১,৪৩,৯২২, যার মধ্যে অ-আফ্রিকান ছিল প্রায় ১৫,০০০।
দ্বিতীয় বিশ্বযুদ্ধ
ইউরোপে পর্তুগিজদের নানা ঘটনাক্রমের সাথে সাথে আবার কঙ্গো-ব্রাজাভিল, মায় সাধারণভাবে আফ্রিকার বিষয়গুলি গভীরভাব প্রভাবিত হয়। ১৯৪০ সালের ২২ জুন জার্মানিতে মার্শাল ফিলিপ পেটেইন আত্মসমর্পণ করলে, তথাকথিত ভিচি ফ্রান্স প্রজাতন্ত্রের জন্ম হয়। এর আগে গ্রেট ব্রিটেনের পাশাপাশি আফ্রিকান অঞ্চল থেকে জার্মানির বিরুদ্ধে যুদ্ধ চালিয়ে যেতে পেটেইন অস্বীকার করেছিলেন। মুষ্টিমেয় স্থানীয় ফরাসী প্রশাসক ও আধিকারিকদের সহায়তায়, নির্বাসিত বেলজিয়াম সরকার চার্লস ডি গাউলি-র ফ্রি ফ্রেঞ্চ এবং ব্রিটিশরা, ফরাসী সাম্রাজ্যের বৃহত অংশে জয় লাভ করে। রেনে প্লেভেন-এর মতো রাজনীতিবিদ, যিনি পরবর্তীকালে প্রধানমন্ত্রী হন, এবং জেনারেল ফিলিপ লেকলার্ক ডি হাটক্লোক, লেফটেন্যান্ট রেনে অ্যামিয়ট, ক্যাপ্টেন রেমন্ড দেলাঞ্জ, কর্নেল এডগার ডি লারমিনেট আর অ্যাডল্ফ সিসে-র মতো আধিকারিকরা তাঁকে এ.ই.এফ. অঞ্চল নিয়ন্ত্রণে রাখতে সহায়তা করেছিলেন। তিন দিনের মধ্যে ডি গাউলি-র সেনারা চাদ (২৬ আগস্ট ১৯৪০), ক্যামেরুন (২৭ আগস্ট) এবং মধ্য কঙ্গো (২৮ আগস্ট)-র নিয়ন্ত্রণ নিয়েছিল। আফ্রিকায় তথাকথিত ফ্রি ফ্রেঞ্চ-দের রাজধানী হয়ে ওঠে ব্রাজাভিল, যার শাসক হয় ২৭ শে অক্টোবর ১৯৪০ সালে ডি গাউলি প্রতিষ্ঠিত কনসেল দ্য ডিফেন্স দ্য এল'অ্যাম্পায়ার। মধ্য কঙ্গোকে কেন্দ্র করে এফ.ই.এ. রাতারাতি ব্যাকওয়াটার থেকে একটি রাস্তা গড়ে ফেলে আফ্রিকার ফ্রি ফ্রেঞ্চ বাহিনীর লিঞ্চপিন পর্যন্ত। বিশেষ করে দেশের অভ্যন্তর থেকে উপকূলে সামগ্রী সরবরাহ, সৈন্য এবং শ্রমিক আদান-প্রদানের জন্য পয়েন্ট নয়ের হয়ে ওঠে গুরুত্বপূর্ণ সংযোগস্থল এবং মুখ্য ক্ষেত্র। রেলের নিবিড় ব্যবহারের কারণে একটি নতুন নগরকেন্দ্রিক শ্রমিক শ্রেণির উত্থান ঘটে এবং উপনিবেশেরও পরিকাঠামোগত উন্নতি হয়।
ফেলিক্স এবুউ (Felix Eboué)
এই বিদ্রোহে চাদের তৎকালীন গভর্নর ফেলিক্স এবুউ একটি গুরুত্বপূর্ণ ভূমিকা পালন করেছিলেন। এই কারণে এবং পূর্বে ডি গাউলিকে তাঁর সমর্থনের কারণে তিনি ১৯৪০ সালে এ.ই.এফ.-এর গভর্নর জেনারেল হন। ফরাসী উপনিবেশিক ইতিহাসে এই পদে তিনি ছিলেন প্রথম অস্বেতাঙ্গ। ১৮৮৪ সালে তিনি ফরাসী গায়ানায় জন্মগ্রহণ করেছিলেন এক আফ্রিকান দাস বংশে। ১৯৪৪ সালের ব্রাজাভিল কনফারেন্স সংগঠনে ডি গাউলি সরকারকে এই বংশ রেনে প্লেভেন-এর সাথে একযোগে এক গুরুত্বপূর্ণ ভূমিকা পালন করেছিল। এ সব ঘটেছিল ১৯৪৪ সালের ৩০ জানুয়ারি থেকে ৮ ই ফেব্রুয়ারির মধ্যে। দ্বিতীয় বিশ্বযুদ্ধের পরে ফরাসি উপনিবেশিক নীতিতে নতুন দিক নির্দেশ করে এই কনফারেন্স। এর মধ্যে অনেকগুলি নীতিই এবুউ তাঁর ১৯৪১ সালে প্রকাশিত "লা নওভেল পলিটিক কোলোনিয়ালে ডি এল'এ.ই.এফ." শীর্ষক বইতে ইতিমধ্যে সন্নিবেশিত করে ছিলেন। এই সম্মেলন বলপূর্বক-শ্রম বিলোপ করে এবং আরোপ করে কোড দে লা'ইন্ডিজেনাত। এতে আদিবাসীদের রাজনৈতিক ও সামাজিক কার্যক্রম অবৈধ হয়ে যায়। চতুর্থ প্রজাতন্ত্রের নতুন ফরাসী সংবিধান অনুমোদিত হয় ১৯৪৬ সালের ২৭ অক্টোবরে। তাতে এই প্রথম প্যারিসের সংসদে নিরক্ষীয় আফ্রিকান সদস্যের নির্বাচনের সিদ্ধান্ত গৃহীত হয়। ফলে এবুউ এবং এই উপনিবেশের জনগণ আনুষ্ঠানিকভাবে ফরাসী সাম্রাজ্যের অংশ হয়। তারা অংশগ্রহণের অধিকার, আইন-কানুনের একটি অভিন্ন কোড, তিনটি স্তরের নির্বাচনী সংস্থাসহ নতুন এক গুচ্ছ অধিকার লাভ করে। মার্কিন যুক্তরাষ্ট্রের চাপে মারাত্মকভাবে দুর্বল ফ্রান্সের পক্ষে তার উপনিবেশিক নীতিগুলি পরিবর্তন করা ছাড়া তখন আর কোন বিকল্প ছিল না।
জাতীয়তাবাদের উত্থান
আন্দ্রে মাতসোয়াকে আধুনিক কঙ্গোলিজ জাতীয়তাবাদের জনক হিসাবে দেখা যেতে পারে। তাঁর উত্থান দেখিয়ে দেয়, কীভাবে কোড দে লা'ইন্ডিজেনাত এবং অমানবিক দমন সত্ত্বেও ফরাসী উপনিবেশগুলিতে আফ্রিকানরা উপনিবেশিক শাসনের বিরুদ্ধে প্রতিরোধ আন্দোলন গড়ে তুলতে সক্ষম। ফরাসী মিশনারিদের পরিচালিত স্থানীয় স্কুলগুলিতে বা অন্য কোথাও, এই আফ্রিকান জাতীয়তাবাদ উত্থানের ভিত্তি রচিত হয়েছিল। আন্দ্রে মাতসোয়া চার্চের মাধ্যমে তাঁর শিক্ষা এবং ইউরোপীয় চিন্তাধারা অর্জন করেছিলেন। ১৮৯৯ সালে মান্দজাকালা-য় তিনি জন্মগ্রহণ করেন। ১৯১৯ সালে ব্রাজাভিলের ফরাসী শুল্ক প্রশাসনে যোগদান করেন এবং এর পরেই ফ্রান্সে চলে যান। যেখানে তিনি মরক্কোতে লড়াইয়ের জন্য ফরাসী সেনাবাহিনীতে যোগ দেন এবং নন-কমিশনড অফিসার হয়ে দেশে ফেরেন। ফ্রান্সে বসবাসকারী তাঁর অঞ্চলের লোকদের সহায়তা করার উদ্দেশ্য নিয়ে, ১৯২৬ সালে তিনি প্যারিসে গঠন করেন এসোসিয়েশন ডেস অরিজিনিয়ারিস ডি এল'এ.ই.এফ.। এ জন্য তিনি ফরাসী সমাজের কিছু অংশের সমর্থন পেয়েছিলেন, যেমন ফরাসি কমিউনিস্ট পার্টি এবং মুক্ত রাজমিস্ত্রি আন্দোলনের কিছু অংশ।
১৯২৯ সালে যখন তাঁর দলটি কঙ্গোতেও সক্রিয় হয়ে উঠল এবং কোড দে লা'ইন্ডিজেনাতকে বন্ধ করার দাবি উঠল, তখন পরিস্থিতি বদলে গেল। ১৯২৯ সালে ফরাসী সরকার মাতসুয়ার সমিতি ভেঙে দেয় এবং তাঁর কয়েকজন বন্ধুসহ তাঁকে কারাগারে বন্দী করে চাদে প্রেরণ করা হয়। ফলে দাঙ্গা শুরু হয় এবং ফরাসী প্রশাসনের বিরুদ্ধে বহু বছর স্থায়ী আইন অমান্য করার প্রচার চালানো হয়। তবে ১৯৩৫ তিনি সালে ফ্রান্সে পালিয়ে গিয়ে একটি নতুন পরিচয়ে আবার তাঁর রাজনৈতিক কাজ চালিয়ে যান। কঠোর দমন-পীড়ন সত্ত্বেও ফ্রান্সের প্রতি তাঁর আনুগত্য দেখিয়ে, তিনি ১৯৪০ সালে জার্মান আক্রমণের বিরুদ্ধে লড়াইয়ে ফরাসি সেনাবাহিনীতে যোগ দিয়েছিলেন। আহত অবস্থায় তাঁকে পুনরায় গ্রেপ্তার করে ব্রাজাভিল পাঠানো হয় এবং ১৯৮১ সালের ৮ ফেব্রুয়ারি তাঁকে ফেলিক্স এবুউ-র অধীনে সাজা দিয়ে সারা জীবনের জন্য শ্রম শিবিরে পাঠানো হয়। এক অস্পষ্ট পরিস্থিতিতে ১৯৪২ সালের ১৩ জানুয়ারি তিনি কারাগারে মারা যান। তাঁর সমর্থকরা বলেন যে তাঁকে খুন করা হয়েছিল এবং মাতসোয়াবাদী আন্দোলন শুরু হয়েছিল, যা মূলত লারি-র মধ্যে সক্রিয় ছিল এবং স্বাধীনতার পরেও সে সক্রিয়তা বজায় ছিল।
স্বাধীনতার পথে
কঙ্গো চৌদ্দ বছর অতিক্রম করেও পূর্ণ স্বাধীনতা অর্জনের মতো রাজনৈতিক-স্বাধীনতা না পেয়ে, পর্যাপ্ত পরিমাণ অন্তবর্তী জনগণের সম্মানে বৈধ গণতান্ত্রিক প্রতিষ্ঠান গড়া প্রায় অসম্ভব হয়ে ওঠে। মূল গণতান্ত্রিক প্রতিষ্ঠান ফ্রান্সের আদলের উপর ভিত্তি করে তৈরি করা হলেও, প্রতিষ্ঠিত একাধিক আফ্রিকান সংবিধানের বিষয়গুলি ১৯৬১, ১৯৬৩, ১৯৬৮, ১৯৭৩ এবং ১৯৯২ সালে যুক্ত করা হয়। একটি মিশ্র রাষ্ট্র হিসাবে রাজনৈতিক দলগুলি খুব দ্রুত পুরোপুরি জাতিগত এবং আঞ্চলিক দলবদ্ধকরণের দিকে মনোনিবেশ করতে শুরু করে। উদাহরণ হিসাবে বলা যায়, ১৯৪৬ এবং ১৯৫৬ সালের নির্বাচনে অংশ নিতে অস্বীকৃতি জানিয়েছিল, সে দেশের একটি গুরুত্বপূর্ণ সম্প্রদায়, লারি। তাদের বিশ্বাস ছিল, তাদের মৃত মেসিয়ানিক নেতা আন্দ্রে মাতসোয়া ফিরে আসবেন। প্রাথমিক পর্বের রাজনীতি থেকে বাকোঙ্গোর অনুপস্থিতির কারণেও একটি শক্তিশালী শূন্যতার সৃষ্টি হয়েছিল। যার ফলে ভিলি এবং ম্‌বোচি স্বাধীনতা লাভ অবধি মুখ ফিরিয়ে রেখেছিল।
১৯৫৬ সাল পর্যন্ত কঙ্গোর সবচেয়ে বিশিষ্ট রাজনীতিবিদ ছিলেন জ্যাঁ-ফেলিক্স টি্‌চিকাইয়া। তিনি ১৯৯৩ সালের ৯ নভেম্বর লিব্রেভিলিতে জন্মে ছিলেন এবং লোয়াঙ্গো রাজ্যের রাজপরিবারের সদস্য ছিলেন। আইভরিয়ান নেতা ফেলিক্স হোউফোয়েত-বইগনি এবং আরও অন্যান্যদের সাথে একত্রে তিনি গঠন করেন, ১৯৪৬ সালে রাসেমব্ল্যামেন্ট ডেমোক্র্যাটিক আফ্রিকেন (আর.ডি.এ) এবং ১৯৪৭ সালে  পার্টি প্রগ্রেসিস্ট আফ্রিকেইন। ১৯৪৫ সালের ২১ শে নভেম্বর, টি্‌চিকাইয়া প্রথম আফ্রিকান নেতা হিসাবে ফরাসি সংসদে নির্বাচিত হয়ে তাঁর জন্মভূমিকে সম্মানিত করেছিলেন।
যদিও টি্‌চিকাইয়া ফরাসী রাজনৈতিক বর্ণে, বামপন্থী ছিলেন, তবুও তিনি ফরাসি উপনিবেশিক শাসনের বিষয়ে কখনও জোরালোভাবে প্রশ্ন তোলেন নি। এর ফলে উপনিবেশিক শাসন বিরোধী ঘানা-র জাতীয়তাবাদী নেতা কাওয়ামে ন্‌ক্রুমা এবং মিশরের রাষ্ট্রপতি গামেল আবদেল নাসের-এর মতো প্রভাবশালী না হতে পারায়, কঙ্গোর স্বাধীনতার প্রস্তুতিতে তাঁর প্রভাব হ্রাস পায়। কেবলমাত্র একদা তাঁর পূর্ব শত্রু আরও উগ্রবাদী জ্যাকস ওপাঙ্গাল্ট-এর সাথে জোট বেঁধে ১৯৫৭ সালের ৩১ শে মার্চ জাতীয় সংসদ নির্বাচনে হাজির হলে, কঙ্গোলী রাজনীতিতে আরও অগ্রণী ভূমিকা পালন করতে পারতেন।
স্বাধীনতা পাওয়ার আগে ওপাঙ্গাল্টের উগ্রবাদকে ফরাসী ও ক্যাথলিক চার্চ ভীতিজনক মনে করায়, প্রাক্তন পুরোহিত ফুলবার্ট ইউলোর উত্থানের সহায়ক হয়। ইউলোর ইউনিয়ন ডেমোক্র্যাটিক পোর লা ডিফেন্স ডি'ইন্টারেটস আফ্রিকানস (ইউ.ডি.ডি.আই.এ.), আফ্রিকার সমাজতান্ত্রিক আন্দোলন (এম.এস.এ.) থেকে জর্জেস ইয়ামবোটকে বিচ্ছিন্ন করে, ১৯৫৮ সালে ইউলোকে প্রধানমন্ত্রী হতে সাহায্য করেছিল। এর ফলে ১৯৫৮ সালের ২৮ নভেম্বর কঙ্গো প্রজাতন্ত্র প্রতিষ্ঠিত হয় (সঙ্গে পয়েন্ট নয়েরের পরিবর্তে ব্রাজাভিলকে রাজধানী করা হয়)।
১৯৫৯ সালের ১৬ ফেব্রুয়ারি ওপাঙ্গাল্ট এবং তাঁর এম.এস.এ.-এর আয়োজনে একটি বিদ্রোহ দক্ষিণ অঞ্চলের উপজাতিদের সাথে ইউলো-সমর্থক উপজাতি আর উত্তরের জনগণের মধ্যে ছড়িয়ে পড়ে। ফরাসি সেনাবাহিনী সে সব দাঙ্গা দমন করে এবং ওপাঙ্গাল্টকে গ্রেপ্তার করা হয়। মোট প্রায় ২০০ মানুষ মারা যায়। এরপরে প্রধানমন্ত্রী ইউলো নির্বাচন করেছিলেন, যে প্রস্তাব আগে থেকেই বার বার ওপাঙ্গাল্ট করে চলেছিলেন। ৯ ই মে, প্রচারিত কমিউনিস্ট ষড়যন্ত্রের কারণে, প্রবীণ রাজনীতিবিদ সাইমন কিখৌঙ্গা ন্‌গোট সহ বেশ কয়েক জন রাজনীতিবিদকে গ্রেপ্তারের পর সংসদ নির্বাচনে ইউলো অতি আয়াসে জয়লাভ করেন। ১৯৬০ সালের ১২ জুলাই ফ্রান্স, কঙ্গোকে সম্পূর্ণরূপে স্বতন্ত্র হওয়ার বিষয়ে সম্মতি জানায়। ১৯৬০ সালের ১৫ আগস্ট কঙ্গো প্রজাতন্ত্র একটি স্বাধীন দেশে পরিণত হয় এবং ফুলবার্ট ইউলো হন এর প্রথম রাষ্ট্রপতি। ঐ বছরেই নভেম্বরে, ইউলো ক্ষমা প্রদর্শণের অঙ্গ হিসাবে ওপাঙ্গাল্ট, ন্‌গোট এবং অন্যান্য বিরোধীদের মুক্তি দেন। বিনিময়ে উভয় রাজনীতিবিদ, পাশাপাশি জার্মেইন বাইকুম্যাট, ইউলো সরকারে যোগ দিয়ে মন্ত্রী পদ লাভ করেন এবং কার্যকরভাবে যে কোনও রকমের সংগঠিত বিরোধী রাজনৈতিক দলের অস্তিত্বের অবসান ঘটানো হয়।
তেল
স্বাধীনতা লাভের অল্প কিছু আগে এমন একটি ঘটনা ঘটেছিল যাতে আগত বছরগুলিতে দেশ এবং বর্হিবিশ্বের সাথে মূলত ফ্রান্সের সম্পর্কের উপর গভীর প্রভাব ফেলে। ফরাসী ভূতাত্ত্বিকরা ইতিমধ্যে ১৯২৬ সালে দেশে তেল ও গ্যাসের উপস্থিতির নিশ্চয়তা পেয়েছিলেন। ১৯৫৭ সালে পয়েন্টে ইন্ডিয়েনের কাছে ফ্রেঞ্চ সোসিয়েট দেস পেট্রোলস ডি ল্যাফ্রিক ইকোয়েটরিয়াল ফ্রানসাইসেস (এস.পি.এ.ই.এফ.) ব্যবহারযোগ্য পর্যাপ্ত পরিমাণে খনিজ তেল এবং প্রাকৃতিক গ্যাস-এর মজুদ খুঁজে পায়। তারপরেই ফ্রান্স এই মজুদের ব্যবহার শুরু করে। এর কারণ হল, আলজেরিয়ায় যে স্বাধীনতার যুদ্ধ হয়েছিল তাতে ফরাসিরা হেরে যায়। তখনও পর্যন্ত ফরাসী বাজারের জন্য আলজেরিয়ার তেল ও গ্যাস ছিল মূল উৎস। তেলের জন্য আমেরিকা এবং ব্রিটিশদের উপর নির্ভরশীল না থেকে ফ্রান্সকে তখন বিকল্প কোনও সরবরাহের দিকে নজর দিতে হয়েছিল। আর তাই কঙ্গো উপকূলের তেল আবিষ্কার ছিল একটি আশীর্বাদ। কিন্তু আন্তর্জাতিক মুদ্রা ভান্ডার, তার বার্ষিক প্রতিবেদনে দুঃখের সঙ্গে লক্ষ্য করে, স্থানীয় জনসংখ্যার গরিষ্ঠ অংশের কাছে তা অভিশাপ হিসাবে প্রমাণিত হয়েছে। ১৯৭০ দশকের মধ্যে কঙ্গোর বৃহত্তম রফতানি ছিল তেল। তবে বিশ্বব্যাপী বাজারমূল্যের অস্থিতাবস্থার সাথে একটি বিশাল সিভিল সার্ভিস এবং অত্যন্ত অদক্ষ রাষ্ট্রীয় ক্ষেত্রকে টিকিয়ে রাখার রাজনৈতিক উদ্দেশ্যে, ভবিষ্যতের রাজস্বের বিষয়ে অত্যধিক আশাবাদী অনুমানের উপর নির্ভর করার প্রবণতায়, এই ক্ষেত্রটিতে নিয়মিতভাবে মারাত্মক আর্থিক ভারসাম্যহীনতার সৃষ্টি হয়। প্রথাগত শক্তিশালী ট্রেড ইউনিয়নবাদী আন্দোলন, রাজনৈতিক অনিশ্চয়তা, যোগাযোগ ব্যাবস্থার দুর্বল পরিকাঠামোর জন্য অত্যধিক ব্যায়ের কারণে, এই ক্ষেত্রটির উন্নয়নও বাধাগ্রস্ত হয়।
লেস ট্রয়েস গ্লোরিয়াস এবং ১৯৬৮-এর অভ্যুত্থান
ব্রাজাভিল যেহেতু ফরাসি নিরক্ষীয় আফ্রিকার বৃহৎ ফেডারেশনের রাজধানী ছিল, তাই এখানে এক গুরুত্বপূর্ণ কর্মশক্তি ও অনেক ট্রেড ইউনিয়ন ছিল। উপনিবেশ-বিরোধীতার কারণে আফ্রিকার কোথাও কোথাও ইউলোর একনায়কতান্ত্রিক শাসনের বিরুদ্ধে বিদ্রোহ হচ্ছিল। ইউলোর ১৯৬৩ সালের ৬ আগস্টে মাত্র একটি আইনি ট্রেড ইউনিয়ন সহ একদলীয় রাষ্ট্র গঠনের ঘোষণার পরে, ট্রেড ইউনিয়নগুলি ১৩ ই আগস্ট তাদের বিদ্রোহ শুরু করে। ক্রোধান্বিত শ্রমিকরা আগস্টে ইউলোর রাজবাড়ি ঘেরাও করে এবং ফরাসিরা সামরিকভাবে হস্তক্ষেপ করতে অস্বীকার করায় তাঁকে পদত্যাগ করতে বাধ্য করা হয়। এই বিদ্রোহটির ১৮৩০ সালের রাজা চার্লস দশম-এর বিরুদ্ধে ফরাসি জুলাই বিপ্লব-এর আদলে নামকরণ করা হয়েছিল লেস ট্রয়েস গ্লোরিয়াস (তিন গৌরবময় দিবস)। ফুলবার্ট ইউলু এবং তাঁর প্রধান সমর্থকরা সামরিক বাহিনী দ্বারা গ্রেপ্তার হন এবং তাঁর কঙ্গো-রাজনৈতিক জীবনে আরও ভূমিকা গ্রহণের পথ বন্ধ করে দেয়।
কঙ্গোলী সেনাবাহিনী সাময়িকভাবে দেশের দায়িত্বভর গ্রহণ করে এবং আলফোনসে মাস্বাবা-দেবাট-এর নেতৃত্বে একটি বেসামরিক অস্থায়ী সরকার প্রতিষ্ঠা করা হয়। ১৯৬৩ সালের সংবিধান-এর অধীনে, মাস্বাবা-দেবাট পাঁচ বছরের মেয়াদে রাষ্ট্রপতি নির্বাচিত হন এবং প্রধানমন্ত্রীর দায়িত্ব পালন করার জন্য পাস্কাল লিসৌবা-র নাম প্রস্তাব করা হয়।
রাষ্ট্রপতি মাস্বাবা-দেবাটের কার্যকালে সরকার জাতীয়করণ-সহ বাম রাজনৈতিক ভাবধারার দিকে ঝোঁকে এবং ইউ.এস.এস.আর. ও কমিউনিস্ট চীন-এর সাথে রাজনৈতিক সম্পর্ক বাড়িয়ে তোলে। ১৯৬৮ সালের আগস্টে, যখন ক্যাপ্টেন মারিয়েন ন্গৌবি‌ এবং অন্যান্য সেনা কর্তারা একটি রক্তপাতহীন অভ্যুত্থানে সরকারের পতন ঘটায়, তার সাথেই মাস্বাবা-দেবাটের সরকারও শেষ হয়ে যায়। নবগঠিত জাতীয় বিপ্লবী কাউন্সিলের অধীনে একত্রীকরণের পরে, ন্গৌবি ৩১ ডিসেম্বর ১৯৬৮ সালে রাষ্ট্রপতি পদ গ্রহণ করেন। এক বছর পর, আফ্রিকার প্রথম গণপ্রজাতন্ত্র-রূপে গণপ্রজাতন্ত্রী কঙ্গো-র আত্মপ্রকাশ ঘটে এবং রাষ্ট্রপতি ন্গৌবি‌, জাতীয় বিপ্লব আন্দোলন-এর নাম পাল্টে কংগোলিজ পার্টি অফ লেবার (পি.সি.টি.) রাখার সিদ্ধান্ত ঘোষণা করেন।
ন্‌গৌবি(Ngouabi) হত্যা এবং সাসো-ন্‌গুয়েসো-র (Sassou-Nguesso) নির্বাচন
প্রজাতন্ত্রের রাষ্ট্রপতি হিসাবে দায়িত্ব পালনের জন্য কর্নেল (পরে জেনারেল) জোয়াকিম ইহোম্বি-ওপাঙ্গোর সাথে, একটি অন্তর্বর্তীকালীন সরকারের জন্য, দলের ১১-সদস্যের সামরিক কমিটি (সি.এম.পি.) গঠন করা হয়েছিল। দু বছর ক্ষমতায় থাকার পরে, ইহোম্বি-ওপাঙ্গোর বিরুদ্ধে দুর্নীতি ও বিচ্যুতির অভিযোগ আনা হয়েছিল দলীয় পরিচালকদের পক্ষ থেকে এবং পি.সি.টি.-র কেন্দ্রীয় কমিটি ৫ ফেব্রুয়ারি, ১৯৭৯-এ তাঁকে পদ থেকে সরিয়ে দেয়। একই সঙ্গে উপ-রাষ্ট্রপতি এবং প্রতিরক্ষা মন্ত্রী কর্নেল ডেনিস সাসো ন্‌গুয়েসো-কে মনোনীত করা হয়, অন্তর্বর্তীকালীন রাষ্ট্রপতি হিসাবে।
গণতন্ত্র ও গৃহযুদ্ধ
কয়েক দশকের অশান্ত রাজনীতি, মার্কসবাদী-লেনিনবাদী উদ্দীপনার পর, সোভিয়েত ইউনিয়নের পতনের সাথে সাথে, কঙ্গোলীয়রা ধীরে ধীরে তাদের অর্থনৈতিক ও রাজনৈতিক দৃষ্টিভঙ্গী পরিমার্জন করে ১৯৯২ সালে কঙ্গো বহু-দলীয় গণতন্ত্রে রূপান্তরিত হয়। একদলীয় মার্কসবাদী শাসনের দীর্ঘ ইতিহাসের অবসান ঘটিয়ে, এই পরিবর্তনের জন্য একটি নির্দিষ্ট এজেন্ডা ১৯৯১ সালের কঙ্গোর জাতীয় সম্মেলনে উত্থাপন করা হয় এবং ১৯৯২ সালের অগস্টে বহুদলীয় সংসদ ও রাষ্ট্রপতি নির্বাচন সমাপ্ত করা হয়। সাসো ন্গুয়েসো পরাজয় স্বীকার করেন এবং ৩১ আগস্ট ১৯৯২ সালে কঙ্গোর নতুন রাষ্ট্রপতি অধ্যাপক পাস্কেল লিসৌবা, উদ্বোধন করেন নব কঙ্গো প্রজাতন্ত্রের।
কঙ্গোলীয় গণতন্ত্র ১৯৯৩ এবং ১৯৯৪ সালের গোড়ার দিকে কঠিন পরীক্ষার মুখোমুখি হয়। রাষ্ট্রপতি ১৯৯৩ সালের নভেম্বরে জাতীয় সংসদ ভেঙে দিয়ে, নতুন ১৯৯৩-এর মে নির্বাচন করার আহ্বান জানান। সেই নির্বাচনের ফলাফল ছিল বিতর্কিত। তার কারণে, জুন এবং নভেম্বর মাসে সহিংস নাগরিক অস্থিরতা মাথাচাড়া দেয়। ১৯৯৪ সালের ফেব্রুয়ারিতে, সালিসিদের একটি আন্তর্জাতিক বোর্ডের সিদ্ধান্তগুলি সমস্ত পক্ষই মেনে নেওয়ায়, বৃহত্তর বিদ্রোহের ঝুঁকি হ্রাস পায়।
আমেরিকান মালিকানার অক্সিডেন্টাল পেট্রোলিয়াম সংস্থাকে ভবিষ্যতের তেল উৎপাদনের প্রতিশ্রুতির বিনিময়ে তাঁর সরকারকে আর্থিক সহায়তা দেওয়ার কথা বলে, লিসৌবা তাঁর রাষ্ট্রপতি হওয়ার শুরুতেই ফরাসী সরকারের নেকনজর হারিয়েছিলেন। ফরাসী সংস্থা এলফ অ্যাকুইটাইন (যেটি কঙ্গো প্রজাতন্ত্রের কাছ থেকে তার বেশিরভাগ মুনাফা অর্জন করে এসেছে) তখন সবে পয়েন্ট নয়রে-র উপকূলে বড় গভীর-জলের তৈলকূপ প্ল্যাটফর্ম খোলায়, লিসৌবার উপর অক্সিডেন্টাল পেট্রোলিয়ামের সাথে সমস্ত চুক্তি বাতিল করার জন্য চাপ সৃষ্টি করতে থাকে ফ্রাস।
যাইহোক ১৯৯৭ সালে কঙ্গোর গণতান্ত্রিক অগ্রগতি লাইনচ্যুত হয়। ১৯৯৭ সালের জুলাইয়ে আসন্ন রাষ্ট্রপতি নির্বাচনকে ঘিরে লিসৌবা এবং সাসো-ন্‌গুয়েসো শিবিরের মধ্যে উত্তেজনার পারদ চড়তে থাকে। মে মাসে, জোয়াকিম ইহোম্বি-ওপাঙ্গো-র রাজনৈতিক দুর্গ ওয়ান্দো-তে সাসো-ন্‌গুয়েসোর সফরকালে তাঁদের সমর্থকদের মধ্যে হিংসার সূত্রপাত হয়। ৫ জুন ১৯৯৭, ব্রাজাভিলের এম্‌পিলা-য় সাসো-ন্‌গুয়েসোর বাড়ি সরকারী বাহিনী ঘিরে রাখে, এবং পিয়ের আবোয়া ও অ্যাঙ্গোবো বোনাভেনচার নামে দু'জনকে গ্রেপ্তারের চেষ্টা করা হয়, যাঁরা পূর্বোক্ত হিংসায় জড়িত ছিলেন। সরকারী বাহিনী এবং সাসো-ন্‌গুয়েসোর অনুগামীদের মধ্যে লড়াই শুরু হয়, যা কোবরা (Cobras) নামে পরিচিত ছিল। ৪ মাসের সংঘর্ষে ব্রাজাভিলের বেশিরভাগই ক্ষতিগ্রস্ত হয়।
সাসো-ন্‌গুয়েসোকে প্রায় এক হাজার অ্যাঙ্গোলান ট্যাঙ্ক, সেনা দিয়ে সমর্থন করেছিল অ্যাঙ্গোলা। সহানুভূতিশীল ফরাসি সরকার-এর সমর্থনপুষ্ট সাসো-ন্‌গুয়েসোর বিদ্রোহীরা আরও উৎসাহিত হয়েছিল।
১৬ অক্টোবর সকালে এই বাহিনী একসাথে ব্রাজাভিল এবংপয়েন্ট নয়রের দখল নিয়ে ফেলে। যখন তাঁর সৈন্যরা আত্মসমর্পণ করছিল, তখন লিসৌবা রাজধানী ছেড়ে পালিয়ে যান, আর নাগরিকরা লুটপাট শুরু করে দেয়। ইহোম্বি-ওপাঙ্গো যুদ্ধের সময় লিসৌবাকে সমর্থন করেছিলেন, রাষ্ট্রপতি সংখ্যাগরিষ্ঠের নেতা হিসাবে দায়িত্ব পালন করেছিলেন,  এবং সাসো-ন্‌গুয়েসোর জয়ের পরে তিনি আইভরি কোস্ট এবং ফ্রান্সে পালিয়ে গিয়েছিলেন। তারপর, সাসো-ন্‌গুয়েসো নিজেকে রাষ্ট্রপতি ঘোষণা করেন এবং ৩৩ সদস্যের সরকার গঠন করেন।
১৯৮৯ সালের জানুয়ারিতে সাসো-ন্‌গুয়েসোর সময়ে অন্তরবর্তীকালিন সময়কাল(transition period) ও তার প্রকৃতি নিরূপণ বিষয়ে ধারণা করার জন্য একটি জাতীয় ফোরাম অনুষ্ঠিত হয়। কঠোরভাবে সরকার নিয়ন্ত্রিত এই ফোরাম সিদ্ধান্ত নেয়, প্রায় তিন বছরে নির্বাচন অনুষ্ঠিত হবে, একটি অন্তরবর্তী উপদেষ্টা আইনসভা নির্বাচিত হবে। ঘোষণা করা হয়, একটি সাংবিধানিক সম্মেলন একটি খসড়া সংবিধান চূড়ান্ত করবে। তবুও ১৯৮৯ সালের শেষদিকে সাসো-ন্‌গুয়েসোর সরকারী বাহিনী এবং সশস্ত্র বিরোধী দলের মধ্যে লড়াইয়ের ফলে অন্তরবর্তীকাল থেকে গণতন্ত্রে ফিরে আসতে বিলম্ব ঘটে। এই নতুন হিংসার কারণে, অর্থনৈতিকভাবে জোরালো কঙ্গো-মহাসাগর রেলপথ বন্ধ হয়ে যায়। দক্ষিণ ব্রাজাভিল এবং পুল, বোয়েনজা এবং নীয়ারী অঞ্চলে ব্যাপক ধ্বংস এবং প্রাণহানির ঘটনা ঘটে এবং কয়েক হাজার মানুষ বাস্তুচ্যুত হয়।
১৯৯৯ সালের নভেম্বর এবং ডিসেম্বরে সরকারের সাথে, বিদ্রোহী গোষ্ঠীর, যদিও সবার সঙ্গে নয়, তবুও অনেকেইর প্রতিনিধির সঙ্গে চুক্তি স্বাক্ষরিত হয়। গ্যাবন-এর রাষ্ট্রপতি ওমর বোঙ্গো-র মধ্যস্থতায় এই ডিসেম্বর চুক্তিতে সরকার ও বিরোধীদের মধ্যে অন্তর্ভুক্তিমূলক রাজনৈতিক আলোচনা অনুসরণর করার আহ্বান জানানো হয়।
সাসো-র দ্বিতীয়বার রাষ্ট্রপতিত্ব
২০০২ সালে সাসো ৯০% বা তার বেশি এক অনির্বচনীয় ভোটে নির্বাচন জিতেছিলেন। তাঁর প্রধান দুই প্রতিদ্বন্দ্বী, লিসৌবা এবং বার্নার্ড কোলাস-কে প্রতিদ্বন্দ্বিতা থেকে বিরত রাখা হয়েছিল। একমাত্র অবশিষ্ট প্রতিদ্বন্দ্বী, আন্দ্রে মিলঙ্গো, নির্বাচন বয়কট করেছিলেন এবং সাসোর ভোটার জালিয়াতি সহ আরও অন্যান্য কারণে এই নির্বাচন থেকে সরে এসেছিলেন। ২০০২ সালের জানুয়ারিতে একটি নতুন সংবিধান বিষয়ে একমত হয়ে, রাষ্ট্রপতিকে নতুন ক্ষমতা মঞ্জুর করা হয় এবং তাঁর মেয়াদ সাত বছর বাড়ানোর পাশাপাশি নতুন বাইক্যামেরাল অ্যাসেম্বলি প্রবর্তন করা হয়। ৩০ ডিসেম্বর, বিরোধী কুড়িটি রাজনৈতিক দলের মুখপাত্র চিস্তোপ ন্‌গোকাকা-র মাধ্যমে একটি বিবৃতি জারি করে বলা হয়, "ব্রাজাভিলের কর্মকর্তা এবং বেইজিং সরকারের মধ্যে স্বাক্ষরিত চুক্তির আওতায় ... অস্ত্র ও সামরিক নৈপুণ্য কিনেছিল সাসো সরকার।" জুলাই ২০০৯ সালে পরবর্তী রাষ্ট্রপতি নির্বাচনে সাসো আরও সাত বছরের মেয়াদে পুনর্নির্বাচিত হন।
২০১৬ নির্বাচন-এ অংশ নিতে সাসো, ২০১৫ সালে সংবিধান পরিবর্তন করেছিলেন। অনেকেরই বিশ্বাস তিনি প্রতারণা করে নির্বাচনে জয়ী হয়েছেন। রাজধানীতে সহিংস বিক্ষোভের পরে, সাসো পুল অঞ্চলে আক্রমণ করেছিলেন, যেটি নিনজা বিদ্রোহী-দের গৃহযুদ্ধের ঘাঁটি হিসাবে ব্যবহৃত হত। এর ফলে ২০১৬ সালের এপ্রিল মাসে সেনাবাহিনীর বিরুদ্ধে আক্রমণ চালিয়ে নিনজা বিদ্রোহীরা পুনরুজ্জীবিত হওয়ার সুযোগ পায়। ৮০,০০০ লোক তাদের বাড়িঘর ছেড়ে পালিয়ে যেতে বাধ্য হয়। ডিসেম্বর ২০১৭ সালে একটি যুদ্ধবিরতি চুক্তি স্বাক্ষরিত হয়।
আ স্টর্ম অব সোর্ডস
বইটির প্রকাশকালে আ স্টর্ম অব সোর্ডস ছিল এই উপন্যাস ধারাবাহিকের সর্ববৃহৎ উপন্যাস। বইটি এতো বড় ছিল যে যুক্তরাজ্য, অস্ট্রেলিয়া ও ইসরায়েলে বইটির পেপারব্যাক সংস্করণ দুই খন্দে ভাগ করা হয়। ১ম খণ্ড স্টিল অ্যান্ড স্নো নামে ২০০১ সালের জুনে (১ খণ্ডের কভার সংবলিত) এবং ২য় খণ্ড ব্লাড অ্যান্ড গোল্ড নামে আগস্ট মাসে বিশেষ নতুন কভার সহ প্রকাশিত হয়। পোলীয় এবং গ্রিক সংস্করণেও দুই ভাগে ভাগ করা হয়েছে। অন্যদিকে ফ্রান্সে উপন্যাসটিকে চারটি ভিন্ন ভিন্ন খন্দে ভাগ করার সিদ্ধান্ত নেওয়া হয়েছিল।
আ স্টর্ম অব সোর্ডস উপন্যাসটি ২০০১ সালে শ্রেষ্ঠ কাল্পনিক উপন্যাসের জন্য লোকাস পুরস্কার ও ২০০২ সালে শ্রেষ্ঠ উপন্যাসের জন্যে গেফেন পুরস্কার জয় করে এবং ২০০১ সালে শ্রেষ্ঠ উপন্যাসের জন্য নেবুলা পুরস্কারের মনোনয়ন লাভ করে। এটি এই উপন্যাস ধারাবাহিকের প্রথম উপন্যাস হিসেবে বিজ্ঞান কল্পকাহিনী ও কাল্পনিক রচনার জন্য সবচেয়ে সম্মানিত পুরস্কার হুগো পুরস্কারের মনোনয়ন লাভ করে, কিন্তু জে কে রাউলিংয়ের হ্যারি পটার অ্যান্ড দ্য গবলেট অব ফায়ার উপন্যাসটির কাছে হেরে যায়।
আ স্টর্ম অব সোর্ডস অবলম্বনে আ গেম অব থ্রোনস বোর্ড গেমের দ্বিতীয় অংশ প্রকাশিত হয় ২০০৬ সালের জুলাইয়ে। এই উপন্যাসের অর্ধেক অবলম্বনে এইচবিওর গেম অব থ্রোনস টেলিভিশন ধারাবাহিকের ৩য় মৌসুম নির্মিত হয়, অন্যদিকে দ্বিতীয় অর্ধেক অবলম্বনে ধারাবাহিকের ৪র্থ মৌসুম নির্মিত হয়, এবং ৫ম মৌসুমের কিছু অংশে এই উপন্যাসের ঘটনাবলী গৃহীত হয়।
গল্প সংক্ষেপ
আ স্টর্ম অব সোর্ডস উপন্যাসটি এর পূর্ববর্তী আ ক্ল্যাশ অব কিংস উপন্যাসের শেষের কিছু পূর্ব থেকে শুরু হয়। ওয়েস্টেরসের সাত রাজ্যে এখনো পাঁচ রাজার যুদ্ধ লেগে আছে, যেখানে জফ্রি ব্যারাথিয়ন ও স্ট্যানিস ব্যারাথিয়ন আয়রন থ্রোনের জন্য যুদ্ধ করছে, এবং রব স্টার্ক ও ব্যালন গ্রেজয় নিজেদের স্বাধীন রাজা বলে ঘোষণা দিয়েছে। অন্যদিকে প্রাচীরের বাইরের স্বঘোষিত রাজা মান্স রাইডারের নেতৃত্বে ওয়াইল্ডলিংদের বিশাল দল প্রাচীরে আক্রমণ করতে এগিয়ে আসে। ডিনেরিস টার্গেরিয়ান পেন্টস অভিমুখে যাত্রা করে।
বাংলাদেশে সমকামিতার ইতিহাস
বাংলাদেশে সমকামিতার খুবই সংক্ষিপ্ত ইতিহাস রয়েছে। ১৯৪৭ সাল পর্যন্ত বাংলাদেশ ব্রিটিশ শাসনাধীন ছিলো এবং '৪৭ সালে পূর্ব বঙ্গ পূর্ব পাকিস্তান হিসেবে আত্মপ্রকাশ করে কারণ পূর্ব বঙ্গের সংখ্যাগরিষ্ঠ মানুষ মুসলমান ছিলো। বাংলাদেশের সংস্কৃতি বাঙ্গালি এবং ইসলামী দুটিরই সংমিশ্রণ দিয়ে তৈরি। সমকামিতা বা সমপ্রেম বাংলাদেশে সবসময়ই ট্যাবু (সামাজিক ভাবে নিষিদ্ধ) ছিলো এবং এখনো আছে। অনেক বাংলাদেশীই সমকামিতার ব্যাপারে গোপনীয়তা এবং নীরবতা অবলম্বন করেন। বাঙ্গালি সমাজ যে কোনো প্রেম এবং যৌনতার ব্যাপারে সবসময় রক্ষণশীল ছিলো।
প্রাচীন বাংলা
দেব রাজবংশ থেকে শুরু করে সাতবাহন রাজবংশ পর্যন্ত বাংলার সমাজে হিন্দু শাসন ছিলো; তখন সমকামিতার পক্ষে কোনো কিছু সমাজে প্রচলিত ছিলোনা। যদিও নারী সমকামিতার কিছু উদাহরণ সমাজে পাওয়া যেতো।
বাংলায় মুসলিম শাসন
ইখতিয়ার উদ্দিন মুহাম্মাদ বিন বখতিয়ার খলজী ছিলেন বঙ্গ অঞ্চলের প্রথম মুসলিম শাসক যিনি ১২০৪ সালে বঙ্গ দখল করেন হিন্দুদের কাছ থেকে; বঙ্গ এর আগে বৌদ্ধ শাসনাধীনও ছিলো স্বল্পকাল। শাহী বাংলা এবং সুবাহ বাংলা-এর সূত্রপাত বা শেকড় বখতিয়ারের শাসন দ্বারাই শুরু হয়েছিলো। মুঘল সাম্রাজ্যে বাংলা অঞ্চলে কোনো সমকামিতার প্রচলন ওভাবে দেখা না গেলেও নারী সমকামিতার অঙ্কিত চিত্র পাওয়া যেতো। মুসলিম শাসনে বাংলায় কখনোই সমকামিতা বৈধ করা হয়নি কিন্তু সমকামীদেরকে শাস্তির আওতাতেও ওভাবে আনা হতোনা।
ব্রিটিশ শাসন
পলাশীর যুদ্ধ বাংলায় ব্রিটিশ শাসনের সূত্রপাত ঘটিয়ে দেয় এবং বাংলায় মুসলিম শাসনের অবসান ঘটে এভাবেই। ব্রিটিশ ইস্ট ইন্ডিয়া কোম্পানি বাংলা অঞ্চলে শাসন করা শুরু করে। সিপাহী বিদ্রোহ ১৮৫৭ হবার পর রানি ভিক্টোরিয়া ভারতের শাসন সরাসরি নিজের হাতে তুলে নেন ১৮৫৮ সালে। ১৮৬০ সালে ব্রিটিশরা 'প্রকৃতিবিরুদ্ধ আইন' নামের একটি আইন তৈরি করে যেটা 'ভারতীয় দণ্ডবিধির ধারা ৩৭৭' নামে পরিচিতি লাভ করে, এই প্রকৃতিবিরুদ্ধ আইন আসলে ছিলো পায়ুকামিতা আইনের অনুরূপ যেখানে সমকামিতার পরোক্ষ উল্লেখ ছিলো। যখন বাংলা অঞ্চল ব্রিটিশ শাসনাধীন ছিলো তখনই বাংলার নবজাগরণ ঘটে। এই নবজাগরণ মূলত বাঙালি হিন্দুদের মধ্যে হয়েছিলো এবং সেটি ছিলো পশ্চিমবঙ্গে। এই সময়কালে কেউ সমকামিতার পক্ষে কোনো কথা বলেননি, যদিও ব্রিটিশদের প্রকৃতিবিরুদ্ধ আইন অনুযায়ী নারী সমকামীদের সাজার আওতায় আনা হতোনা।
পাকিস্তান আমল
১৯৪৭ সালে পাকিস্তান রাষ্ট্র জন্ম লাভ করে যার মধ্যে বাঙালি মুসলিমদের সংখ্যাগরিষ্ঠ দল পূর্ব পাকিস্তান গঠন করে পাকিস্তান আন্দোলন এবং লাহোর প্রস্তাব অনুযায়ী। ১৯৫৬'র পাকিস্তানের সংবিধান ছিলো স্বাধীন পাকিস্তানের প্রথম সংবিধান যেটি মূলত ব্রিটিশ আইন দ্বারা প্রভাবিত ছিলো এবং সমকামিতার ক্ষেত্রে ব্রিটিশদের করে যাওয়া সেই প্রকৃতিবিরুদ্ধ আইন (ধারা ৩৭৭) পাকিস্তানের সংবিধানে প্রবেশ করে। '৬২ সালে পাকিস্তানের আরেকটি সংবিধান প্রণীত হয়, এটাতেও পুরোনো ঔপনিবেশিক আমলের আইন রাখা হয়।
স্বাধীন পাকিস্তানে বাঙালি মুসলিম সমাজের অনেক উন্নয়ন হওয়া শুরু হয়; বাঙালি মুসলিম সাহিত্য এবং সংস্কৃতির নতুন একটি ধারা তৈরি শুরু হয়। নব রাষ্ট্র পাকিস্তানে মুসলিম কবি, সাহিত্যিকদের গুরুত্ব দেওয়া হয় হিন্দু লেখকদের তুলনায়। পাকিস্তান রাষ্ট্রটি যেহেতু মুসলিম সংখ্যাগরিষ্ঠ ছিলো তাই হিন্দু সাহিত্যিকরা (বাঙালি হিন্দু) পাকিস্তানের সাহিত্য জগতে কম গুরুত্ব পাওয়া শুরু করেন এবং পাকিস্তানি বাঙালি সমাজে নতুন করে সাহিত্য রচনা শুরু হয়; ব্রিটিশ আমলের মুসলিম কবি, লেখকরা অনেক সম্মান পেতে শুরু করেন, কাজী নজরুল ইসলামকে সরকারীভাবে অনেক গুরুত্ব সহকারে নেওয়া হয়েছিলো। প্রথম পাকিস্তানি বাংলা চলচ্চিত্র মুখ ও মুখোশ (১৯৫৬); মুসলিম বাঙালি সংস্কৃতির একটি নতুন ধারা চালু হয় পাকিস্তান আমলে, পাকিস্তানি চলচ্চিত্র বিষমকামিতার প্রেম এবং বিয়েকে প্রচার করেছিলো। কোনো মুসলিম বাঙালি বুদ্ধিজীবীকে সমকামিতার পক্ষে কথা বলতে দেখা যায়নি; শিক্ষিত বাঙালি মুসলিম সমাজ ছিলো বিপরীতকামী-স্বাভাবিকতার পক্ষে। ঢাকা বিশ্ববিদ্যালয় এলাকায় (শাহবাগ এলাকায়) পতিতালয়ে ১৯৬০-এর দশকে কিশোর-সমকামী পেশাদার যৌনকর্মী থাকতো। পাকিস্তান আমলেও সমকামিতা ট্যাবুই ছিলো।
স্বাধীন বাংলাদেশ
১৯৭১ সালে বাংলাদেশ স্বাধীন হয় এবং '৭২ সালে বাংলাদেশের সংবিধান প্রণীত হয়। বাংলাদেশের সংবিধান আসলে পাকিস্তানের সংবিধানেরই অনুরূপ ছিলো। এই সংবিধানেও দণ্ডবিধি ৩৭৭ অনুপ্রবেশ করেছিলো। স্বাধীন বাংলাদেশে সমকামীদেরকে কখনোই শাস্তির আওতায় আনা হয়নি; ১৯৮০-এর দশকে ঢাকার পতিতালয়ে প্রাপ্তবয়স্ক পুরুষ যৌনকর্মী (সমকামী)র খোঁজ পাওয়া গিয়েছিলো।
২০১০-এর দশকে সমকামীদের জন্য বাংলা ভাষায় রূপবান (ম্যাগাজিন) বের করেন সমকামী অধিকার-কর্মী জুলহাজ মান্নান তবে তিনি দূর্বৃত্তদের হাতে খুন হলে সাময়িকীটির প্রকাশনা বন্ধ হয়ে যায়। এছাড়া ২০১৫ সালে পহেলা বৈশাখের মঙ্গল শোভাযাত্রাতে সমকামীদের একটি আনন্দ মিছিল হয়েছিলো, যদিও এটিও পরবর্তী বছরগুলোতে আর হয়নি, মাত্র দু'বার করা গিয়েছিলো এটি।
অ্যামোনিয়াম কার্বনেট
অ্যামোনিয়াম কার্বনেট (NH4)2CO3 রাসায়নিক সংকেত বিশিষ্ট একটি লবণ। যেহেতু এটিকে তাপ প্রদান করলে সহজেই গ্যাসীয় অ্যামোনিয়া এবং কার্বন ডাই অক্সাইডে বিয়োজিত হয়, তাই এটিকে লিভারিং এজেন্ট এবং গন্ধযুক্ত লবণ হিসাবেও ডাকা হয়। এটি বেকারের অ্যামোনিয়া নামেও পরিচিত এবং আরও আধুনিক লিভিং এজেন্ট বেকিং সোডা এবং বেকিং পাউডারের পূর্বসূরি ছিল। এটি পূর্বে সল উদ্বায়ী এবং হার্টশর্নের লবণের একটি উপাদান হিসেবে পরিচিত ছিল, যা বেক করার সময় একটি ঝাঁঝালো গন্ধ উৎপন্ন করে।
পার্থ স্টেডিয়াম
পার্থ স্টেডিয়াম, (নামের অধিকার স্পন্সরশীপের কারণে অপটাস স্টেডিয়াম নামেও পরিচিত), বার্সউড উপকূলে অবস্থিত, পশ্চিম অস্ট্রেলিয়া, পার্থের একটি বহুমুখী স্টেডিয়াম। ২০১৭ সালের শেষের দিকে এর কাজ সমাপ্ত হয় এবং ২০১৮ সালের ২১ জানুয়ারী আনুষ্ঠানিকভাবে এর উদ্বোধন করা হয়। স্টেডিয়ামটির ধারণ ক্ষমতা (আসন ক্ষমতা) ৬০,০০০ এরও বেশি, যে কারণে এটি হয়ে উঠেছে অস্ট্রেলিয়ার তৃতীয় বৃহত্তম স্টেডিয়াম। মেলবোর্ন ক্রিকেট গ্রাউন্ড ও স্টেডিয়াম অস্ট্রেলিয়া এর পর এ স্টেডিয়ামটির ধারণ ক্ষমতাই বেশি। চর্তুকোণী খেলায় স্টেডিয়ামটি সর্বোচ্চ ৬৫,০০০ পর্যন্ত আসন ক্ষমতা বৃদ্ধি করা যায়।
পার্থ স্টেডিয়ামটি প্রাথমিকভাবে ব্যবহৃত হয় অস্ট্রেলিয়ান রুলস ফুটবল এবং ক্রিকেট এর জন্য। পার্থের দুটি অস্ট্রেলিয়ান ফুটবল লীগ (এএফএল) দল – ফ্রিমান্টেল ফুটবল ক্লাব এবং ওয়েস্ট কোস্ট ঈগল – তাদের ঘরোয়া খেলাগুলো পার্থ স্টেডিয়াম থেকে সাবিয়াকো ওভাল এ স্থানান্তর করেছে। কারণ বিগ ব্যাশ লীগে পার্থ স্কর্চার্সের ঘরোয়া খেলা চলছিল, যা পূর্ব ওয়াকা গ্রাউন্ডে খেলা হতো।
পার্থ স্টেডিয়ামটি একটি মাল্টিপ্লেক্স কোম্পানীর নেতৃত্বাধীন কনসোর্টিয়াম দ্বারা নির্মাণ করা হয়েছিল। স্টেডিয়ামটি নির্মাণের অবস্থান চয়নের জন্য পশ্চিম পার্থ, সাবিয়াকো এর ধারাবাহিকতায় ব্রাসউডের নাম আসে ২০১১ সালের জুনে।
প্রাথমিক প্রস্তাব
২০০৩ সালে, পশ্চিমা অস্ট্রেলিয়ার সরকার পশ্চিমা অস্ট্রেলিয়ার প্রধান ক্রীড়া মাঠগুলির ভবিষ্যত পরীক্ষা করার জন্য একটি পর্যালোচনা কমিশন গঠন করে। পর্যালোচনা কার্য পরিচালনা করার জন্য একটি টাস্কফোর্স নিযুক্ত করা হয়। উক্ত টাস্কফোর্সের চেয়ারম্যানের দায়িত্ব পালন করেন পশ্চিম অস্ট্রেলিয়া চেম্বার অব কমার্স এন্ড ইন্ডাষ্ট্রিজের প্রধান নির্বাহী জন লাঙ্গুলেন্ট এবং চূড়ান্ত প্রতিবেদন প্রকাশ করা হয় ২০০৭ এর মে মাসে। রিপোর্টে হয় কিচেনার পার্ক (যা সাবিয়াকো ওভালের সন্নিকটে) নতুবা পূর্ব পার্থে (যা অস্ট্রেলিয়ান রুলস ফুটবল, ক্রিকেট এবং চতুর্ভুজাকৃতি মাঠের খেলা যেমন সকার, রাগবী এর জন্য উপযোগী) ৬০,০০০ আসন ব্যবস্থা সম্পন্ন একটি স্টেডিয়াম নির্মাণের পরামর্শ দেয়। টাক্সফোর্সটি সাবিয়াকো ওভালের পরবর্তী উন্নয়নের বিপক্ষে পরামর্শ দেয় যা কিনা ভেঙ্গে ফেলা হবে এবং ব্রাসউড এলাকায় নতুন করে স্টেডিয়াম নির্মাণের পক্ষেও অসম্মতি প্রদান করে। কারণ ব্রাসউড এলাকায় স্টেডিয়াম নির্মাণ করতে গেলে যোগাযোগ ব্যবস্থার পর্যাপ্ত উন্নয়ন সাধন করতে হবে, যা হবে প্রচুর ব্যয়বহুল।
২০০৭-এর জুলাইয়ে পশ্চিম অস্ট্রেলিয়া সরকার সাবিয়াকো ওভালের পুননির্মাণের পরিবর্তে ৬০,০০০ আসন বিশিষ্ট একটি নতুন স্টেডিয়াম নির্মাণের ঘোষণা করে। এবং ২০০৮ এর শুরুর দিকে নিশ্চিত করে যে, কিচেনার পার্কের নতুন পার্থ সুপার স্টেডিয়াম নির্মাণের জন্য সাবিয়াকো ওভালকে ভেঙ্গে ফেলা হবে। এলাকাটি নির্বাচন করা হয়েছিল অন্য একটি বিষয়ের ভাবনাকে সামনে রেখে, যার একপাশে ছিল পূর্ব পার্থ পাওয়ার স্টেশন এবং অপর পাশে ৫০০ মিলিয়ন মার্কিন ডলারে জাদুঘর।
সাবিয়াকোতে নতুন স্টেডিয়ামটি ২০১১ থেকে ২০১৬ সালের মধ্যে নির্মাণের পরিকল্পনা করা হয়। স্টেডিয়ামটির অধিকাংশ কাজই সমাপ্ত হবে ২০১৪ সালে। তাই পার্থ স্টেডিয়ামের কাজ সমাপ্ত করার উদ্দেশ্যে সাবিয়াকো ওভালটিকে ২০১৪ থেকে ২০১৬ এর মধ্যে ভেঙ্গে ফেলার জন্য নির্ধারণ করা হয়। এ অবস্থায় স্টেডিয়ামের দুই-তৃতীয়াংশ কাজ সম্পন্ন হওয়ায় অস্ট্রেলিয়ান রুলস ফুটবল খেলার উপযোগী হয়ে যায়, যেখানে প্রাথমিকভাবে ৪০,০০০ আসন পর্যন্ত ধারণ করা সম্ভব। চূড়ান্ত পর্যায়ে ৬০,০০০ আসন ক্ষমতা সম্পন্ন স্টেডিয়ামের কাজ সমাপ্ত হবে ২০১৬ সালে।
উদ্বোধন
স্টেডিয়ামে প্রথম অনুষ্ঠানটি অনুষ্ঠিত হয় আন্তর্জাতিক ক্রিকেট। খেলাটি অনুষ্ঠিত হয় ১১ ডিসেম্বর ২০১৭, পার্থ স্কর্চার্স ও ইংল্যান্ড লায়ন্স দলের মধ্যে। দুইদিন পর একই দলগুলোর মধ্যে অনুষ্ঠিত হয় দ্বিতীয় ম্যাচটি। সাধারণ জনগণের জন্য অবমুক্ত করে দিয়ে স্টেডিয়ামটি আনুষ্ঠানিকভাবে যাত্রা শুরু করে ২১ জানুয়ারী ২০১৮।
বিনোদন
পার্থ স্টেডিয়ামটিতে বিভিন্ন বড় বড় কনসার্ট ও অন্যান্য বিনোদনমুলক অনুষ্ঠান আয়োজনেরও উপযোগী। এড শীরান এবং টেলর সুইফ্‌ট এর মতো বড় দুটি কনসার্ট এই মাঠেই অনুষ্ঠিত ২০১৮ সালে। নাইট্রো সার্কাস এর পারফরমেন্সও এই মাঠে অনুষ্ঠিত হয় ২২ এপ্রিয় ২০১৮। এমিনেম একই মাঠে পারফর্ম করে ২৭ ফেব্রুয়ারি ২০১৯। মেটালিকা এই মাঠেই পারফর্ম করবে ১৭ অক্টোবর ২০১৯। ইউ২ তাদের জশোয়া ট্রি ট্যুরের অংশ হিসেবে এই মাঠে পারফর্ম করতে আসছেন ২৭ নভেম্বর ২০১৯। কুইন + এডাম লামবার্ট এ মাঠেই আসছে ২৩ ফেব্রুয়ারি ২০২০।
ক্রিকেট
ক্রিকেট খেলা যেমন, একদিনের আন্তর্জাতিক ও টুয়েন্টি২০ আন্তর্জাতিক এর মত খেলাগুলো অনুষ্ঠিত হয় এই মাঠে সাধারণ অক্টোবর থেকে ফেব্রুয়ারি মাসের মধ্যবর্তী। ২০১৭ সালের শেষের দিকে অস্ট্রেলিয়া জাতীয় ক্রিকেট দল তাদের পার্থে অনুষ্ঠিত টেস্ট ও টি২০ খেলার অধিকাংশ খেলাই এই মাঠে অনুষ্ঠিত হয়েছে। এই স্টেডিয়ামটি পার্থ স্কর্চার্স এর জন্য বিগ ব্যাশ লীগের ঘরোয়া মাঠ, যারা পূর্ব ওয়াকা স্টেডিয়ামের বাসিন্দা ছিল ২০১৮ পর্যন্ত। স্টেডিয়ামটি প্রাথিমকভাবে ২০২০ সালে আইসিসি বিশ্ব টুয়েন্টি২০ খেলাগুলো অনুষ্ঠানের জন্য মনোনীত হয়েছে। সর্বপ্রথম বৃহত খেলার আয়োজনের মধ্যে ছিল ২৮ জানুয়ারি ২০১৯ এ ভারত ও ইংল্যান্ডের মধ্যকার ওডিআই, যাতে ইংল্যান্ড ১২ রানে বিজয়ী হয়।
ঈসা ইবনে আবান
আবু মুসা ঈসা ইবনে আবান ছিলেন একজন প্রাথমিক দিককার সুন্নী ইসলামী আলেম,যিনি হানাফী মাযহাব অনুসরণ করতেন। যদিও বর্তমান পর্যন্ত তার কোনো কাজ টিকেনি, তিনি শুরুর দিককার হানাফি আলেম যেমন আল-যাস্সাস কর্তৃক বহুল উদ্ধৃত হয়েছেন হানাফি উসুল আল-ফিকহ বিষয়ে তার চিন্তা ভাবনার জন্য। আবু হানিফার ছাত্র, মুহাম্মদ আল-শায়বানি -এর অধীনে অধ্যয়নের কারণে ধারণা করা যায় যে ইবনে আবান এর আইনের উৎসের দর্শনসমূহ আবু হানিফা এর প্রতিনিধিত্ত করে। শায়বানি নিজেও ছিলেন একজন বিখ্যাত উসুলি (বিচারক) এবং তাকে মুসলিম আন্তর্জাতিক আইনের জনক বলা হয়ে থাকে। উল্লেখ্য, শায়বানি আবু হানিফার নিকট ২ বছর অধ্যয়ন করার পর ৭৬৭ খ্রিস্টাব্দে আবু হানিফা মৃত্যুবরণ করেন এবং শায়বানি তখন আবু হানিফার শীর্ষস্থানীয় শিষ্য আবু ইউসুফ এর নিকট চর্চা শুরু করেন। তাঁর অন্যান্য শিক্ষকদের মধ্যে রয়েছে সুফিয়ান আল সাওলি ও আল আওযাই। এছাড়াও তিনি পরবর্তীতে মদিনা গমন করেন এবং মালিক ইবনে আনাস (ফিকহের মালিকি মতের প্রতিষ্ঠাতা) এর নিকট দুই থেকে তিন বছর অধ্যয়ন করেন। তার এই সকল শিক্ষার ফলস্বরূপ আল শায়বানি খুব অল্প বয়সেই বিচারক হিসেবে নিজেকে প্রতিষ্ঠিত করতে সক্ষম হন।
জীবনচরিত
ইবনে আবান প্রথমদিকে হাদীস অধ্যয়ন করতেন এবং আহল আল-রা'ঈ,যা হানাফি দের বলা হতো, এর সাথে সম্পৃক্ত ছিলেন না। তার চিন্তাধারা বদলাতে শুরু করে যখন তিনি আবু হানিফা এর অন্যতম প্রাথমিক ছাত্র, মুহাম্মদ আল-শায়বানি এর কাছে অধ্যয়ন শুরু করেন। পরবর্তীতে তিনি আব্বাসিয়াত যুবরাজ আল-মা'মুন এর দরবারের সভাষদ হন এবং দরবারের অন্য একজন পণ্ডিত এর আইনশাস্ত্র দর্শন এর সমালোচনামূলক গ্রন্থ রচনা করে যুবরাজের প্রশংসা লাভ করেন। পরবর্তীতে তিনি কাজী হিসেবে বাগদাদ এবং বসরা নগরীতে দায়িত্ব পালন করেন।
দর্শনসমূহ
উসুল আল-ফিকহ বিষয়ে ইবনে আবান এর দর্শন সম্পর্কে ততটুকু জানা যায় যতটুকু আবু বকর আল-জাস্সাস তার বই আল-উসুল ফি আল-ফুসুল এ উদ্ধৃত করেন,এর উপর ভিত্তি করে। ইবনে আবান খবর ( হাদীস প্রতিবেদন) কে প্রতিবেদন এর পরিচিতি ও ব্যাপ্তি অনুসারে শ্রেণিবদ্ধ করার পক্ষে যুক্তি উপস্থাপন করেন। তার তত্ত্বমতে, একমাত্র সেসব হাদীস প্রতিবেদনসমূহকে সম্পূর্ণ খাঁটি গণ্য করা যাবে,যেসব বৃহৎ সংখ্যক ব্যক্তি(মুতাওয়াতির) দ্বারা বর্ণিত হয়েছে ,যা দ্বারা নির্দেশিত হয় যে এদের মনগড়া হওয়ার সম্ভাবনা ক্ষীণ।ইবনে আবান এর মতে, যেসব হাদীস প্রতিবেদন ততটা বহুল প্রচলিত নয় সেগুলোর ও ভূমিকা রয়েছে আইনশাস্ত্রে তবে তা মুতাওয়াতির প্রতিবেদন এর মতো প্রশ্নাতাতীত হবে না।
রচনাসমূহ
আল-যাস্সাস এর মতে,ঈসা ইবনে আবান চারটি গ্ৰন্থ রচনা করেছেন যার একটিরও বর্তমানে অস্তিত্ব নেই:
প্রয়াণ
ঈসা ইবনে আবান ৮৩৫ খ্রিস্টাব্দ(২২০ হিজরি সন) এ মৃত্যুবরণ করেন। তার মৃত্যুর কারণ ও মৃত্যু স্থান সম্পর্কে কোনো সুস্পষ্ট তথ্য পাওয়া যায়নি।
বিজনী নদী
বিজনী নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ৭ কিলোমিটার, প্রস্থ ২০ মিটার এবং গভীরতা বিজনী রেলওয়ে স্টেশনের নিকট ৩.৫ মিটার। বিজনী নদীর অববাহিকার আয়তন ৭০ বর্গকিলোমিটার। নদীটিতে সারাবছর পানিপ্রবাহ থাকে না এবং জোয়ারভাটার প্রভাব নেই এই নদীতে। বন্যার সময় এই নদীতে বন্যা হয়।
উৎপত্তি ও প্রবাহ
বিজনী নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে ব্রাহ্মণবাড়িয়া জেলার কসবা উপজেলা দিয়ে বাংলাদেশে প্রবেশ করেছে। তারপর এটি কিছুদুর প্রবাহিত হয়ে আখাউড়া উপজেলার তিতাস নদীতে পতিত হয়েছে। তাই বিজনী তিতাসের একটি উপনদী।
জিস দেশ মেঁ গঙ্গা বহতি হ্যায়
চলচ্চিত্রটি ১৯৬০ সালের ১লা আগস্ট মুক্তি পায়। মুক্তির পর এটি বক্স অফিসে ব্যবসাসফল হয়। চলচ্চিত্রটি ৮ম ভারত জাতীয় চলচ্চিত্র পুরস্কারে শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে পুরস্কৃত হয় এবং ৯ম ফিল্মফেয়ার পুরস্কারে ১০টি মনোনয়ন থেকে শ্রেষ্ঠ চলচ্চিত্র ও শ্রেষ্ঠ অভিনেতা (রাজ কাপুর)-সহ চারটি বিভাগে পুরস্কৃত হয়।
সঙ্গীত
জিস দেশ মেঁ গঙ্গা বহতি হ্যায় চলচ্চিত্রের সুর করেন শঙ্কর জয়কিষণ এবং গানের কথা লিখেছেন শৈলেন্দ্র ও হসরত জয়পুরী।
মুক্তি ও বক্স অফিস
জিস দেশ মেঁ গঙ্গা বহতি হ্যায় চলচ্চিত্রটি ১৯৬০ সালের ১লা আগস্ট মুক্তি পায়। ₹২ কোটি আয়কারী চলচ্চিত্রটি সেই বছরের ৫ম সর্বাধিক ব্যবসাসফল চলচ্চিত্র।
ইবারাকি প্রশাসনিক অঞ্চল
ইবারাকি প্রশাসনিক অঞ্চল (茨城県? ইবারাকি কেন্‌) হল জাপানের মূল দ্বীপ হোনশুর কান্তোও অঞ্চলে অবস্থিত একটি প্রশাসনিক অঞ্চল। এর রাজধানী মিতো নগর।
ইতিহাস
১৮৬৮ খ্রিঃ ও তার পরবর্তীকালে মেইজি পুনর্গঠনের আগে পর্যন্ত ইবারাকি অঞ্চলটির শাসনভার মিতো পরিবার ও আরও ১৭ টি অভিজাত পরিবারের মধ্যে বিভক্ত ছিল। দীর্ঘ সময় ধরে এই সমস্ত গোষ্ঠীর দ্বন্দ্বে অঞ্চলটির মানচিত্রের বহু পরিবর্তন ঘটেছে। মেইজি পুনর্গঠনের সময়ও অঞ্চলটিতে একাধিক প্রাথমিক ক্ষুদ্র ক্ষুদ্র প্রশাসনিক অঞ্চল ছিল। ১৮৭১ খ্রিঃ জুলাই মাসে পূর্বতন প্রদেশগুলির অনুসারী প্রশাসনিক অঞ্চলব্যবস্থার পুনর্বিন্যাস হয় এবং ১৮৭৫ খ্রিঃ পর্যন্ত পার্শ্ববর্তী ইন্‌বা ও শিঞ্জি প্রশাসনিক অঞ্চল ইবারাকির সাথে যুক্ত হয়। কিছু অঞ্চলকে চিবা প্রশাসনিক অঞ্চলের সাথে জোড়া হয়। বর্তমানে তোনে নদীকে ইবারাকির দক্ষিণ সীমা স্থির করা হয়েছে।
ভূগোল
ইবারাকি প্রশাসনিক অঞ্চল হল কান্তোও অঞ্চলের উত্তর-পূর্ব অংশ। এর বিস্তার পশ্চিমে তোচিগি প্রশাসনিক অঞ্চল থেকে পূর্বে প্রশান্ত মহাসাগর অবধি; উত্তরে ফুকুশিমা, দক্ষিণে চিবা ও দক্ষিণ-পশ্চিমে রয়েছে সাইতামা প্রশাসনিক অঞ্চল। ইবারাকির উতর অংশ পর্বতময় হলেও অবশিষ্টাংশ সমতল ও বহু হ্রদ বিশিষ্ট।
২০১২ এর এপ্রিলের হিসেব অনুযায়ী ইবারাকি প্রশাসনিক অঞ্চলের মোট ভূমির ১৫ শতাংশ সংরক্ষিত বনাঞ্চল। এর মধ্যে আছে সুইগো-ৎসুকুবা উপ-জাতীয় উদ্যান এবং নয়টি প্রশাসনিক আঞ্চলিক উদ্যান।
অর্থনীতি
ইবারাকির অর্থনীতির চালিকাশক্তি হল শক্তি উৎপাদন, বিশেষত পারমাণবিক বিদ্যুৎ। এছাড়া রাসায়নিক ও সূক্ষ্ম যন্ত্রাংশ প্রস্তুতিও গুরুত্বপূর্ণ। বিখ্যাত হিতাচি কোম্পানির জন্মস্থান ইবারাকি প্রশাসনিক অঞ্চলের হিতাচি নগর।
২০১১ এর মার্চের হিসেব অনুযায়ী ইবারাকি জাপানের গোলমরিচ ও চীনা বাঁধাকপির ২৫ শতাংশ উৎপাদন করে।
সংস্কৃতি
মিতো, কাসামা, য়ুউকি ইত্যাদি নগর ও শহরে প্রচুর দুর্গের ধ্বংসাবশেষ আছে।
রাজধানী মিতো নগরে রয়েছে জাপানের তিনটি সর্বাধিক বিখ্যাত উদ্যানের মধ্যে অন্যতম কাইরাকু-এন্‌। এর অন্যতম বিশেষত্ব হল ১০০ এরও বেশি রকমের ৩০০০ এরও বেশি জাপানি বেরি বা উমে গাছ।
ফিলিপাইন
থাম্ব|274x274পিক্সেল|কুইজন সিটি ফিলিপাইন (Pilipinas পিলিপিনাস্‌) সরকারীভাবে ফিলিপাইন প্রজাতন্ত্র (Repúbliká ng̃ Pilipinas রেপুব্লিকা নাং পিলিপিনাস্‌) দক্ষিণ-পূর্ব এশিয়ার একটি রাষ্ট্র। এর রাজধানীর নাম ম্যানিলা।
স্পেনীয়-পূর্ব পর্ব
ফিলিপাইনের আদি অধিবাসী নেগ্রিতো জাতির লোকেরা প্রায় ৩০ হাজার বছর আগে বোর্নিও ও সুমাত্রা দ্বীপ থেকে এখানে এসেছিল। এরপর দক্ষিণ থেকে মালয় জাতির লোকেরাও এখানে আসা শুরু করে। মালয়রা এখানে বারাংগে নামে পরিচিত। ৯ম শতকে চীনা ব্যবসায়ীরা এখানে আসে ও বসতি স্থাপন করে। কখনও কখনও আরবদের জাহাজও এখানে ভিড়ত এবং ফিলিপাইনের দক্ষিণে এরাই ইসলামের প্রচলন করে। তবে ১৬শ শতকে স্পেনীয়দের আগমনের আগে মালয়রাই ছিল ফিলিপাইনের প্রধান জাতি।
স্পেনীয় পর্ব
পর্তুগিজ অভিযাত্রী ফের্দিনান্দ মাগেলান  ১৫২১ সালে ফিলিপাইনে পৌঁছান এবং স্পেনের হয়ে দ্বীপটি দাবী করেন। কিন্তু তিনি এখানে বেশিদিন ছিলেন না। পরবর্তীতে স্পেনীয় শক্তি এখানে ধীরে ধীরে প্রভাব বিস্তার করতে থাকে এবং খ্রিস্টধর্মের পত্তন ঘটায়।
১৮১০ সালে মেক্সিকো স্পেন থেকে স্বাধীনতা ঘোষণার আগ পর্যন্ত ফিলিপাইনের দ্বীপগুলি স্পেনীয় উত্তর আমেরিকার অধীনে ছিল এবং ফিলিপাইন ও উত্তর আমেরিকার মধ্যে উল্লেখযোগ্য পরিমাণে যাতায়াত বিদ্যমান ছিল। লুসন দ্বীপের ম্যানিলা শহরকে কেন্দ্র করে স্পেনীয় ঔপনিবেশিক ব্যবস্থা গড়ে ওঠে এবং লোকজন গণহারে রোমান ক্যাথলিক ধর্মে ধর্মান্তরিত হতে শুরু করে। তবে কেন্দ্রীয় ফিলিপাইন ও লুসনের বাইরে, যেমন মিন্দানাও দ্বীপে স্পেনীয় প্রভাব ছিল কম।
দীর্ঘ স্পেনীয় শাসনের সময় বহু বিপ্লব ঘটে। ১৯শ শতকের শেষের দিকে ইউরোপে শিক্ষিত ফিলিপিনোরা স্পেনীয় শাসনের বিরুদ্ধে প্রতিবাদ জানাতে থাকে এবং ফিলিপিনোদের মধ্যে জাতীয়তাবাদের উন্মেষ ঘটে। ১৮৯৮ সালে স্পেনীয়-মার্কিন যুদ্ধে মার্কিনরা ম্যানিলা উপসাগরে স্পেনীয় নৌবহরকে পরাজিত করে। চীনা-বংশোদ্ভূত ফিলিপিনো নেতা এমিলিও আগিনালদো ঐ বছরের ১২ই জুন ফিলিপাইনকে স্পেন থেকে স্বাধীন ঘোষণা করেন।
মার্কিন পর্ব
স্পেনীয়দের পরাজিত করার পর [মার্কিন]রা ফিলিপাইনের দখল নেয়। স্পেন প্যারিস শান্তি চুক্তিতে দ্বীপগুলি মার্কিন যুক্তরাষ্ট্রকে দিয়ে দেয়। কিন্তু ১৮৯৯ সালেই মার্কিন শাসনের বিরুদ্ধে ফিলিপিনোরা বিদ্রোহ শুরু করে দেয়। তিন বছর বিক্ষিপ্ত মার্কিন-ফিলিপিনো যুদ্ধে বহু হাজার ফিলিপিনো ও মার্কিন সেনা নিহত হয়। ১৯০২ নাগাদ শান্তি প্রতিষ্ঠিত হয়।
রাজনীতি
ফিলিপাইনের রাজনীতি একটি রাষ্ট্রপতিশাসিত বহুদলীয় প্রজাতন্ত্র কাঠামোয় সংঘটিত হয়। রাষ্ট্রপতি একাধারে রাষ্ট্র ও সরকারের প্রধান। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা সরকার এবং দ্বিকাক্ষিক আইনসভা উভয়ের উপর ন্যস্ত। তবে বর্তমানে দেশটিতে সেনাশাসন চলছে।
ভূগোল
ফিলিপাইন ৭,১০৭টি দ্বীপ নিয়ে গঠিত একটি রাষ্ট্র। এদের মধ্যে ১১টি বড় দ্বীপ মোট আয়তনের ৯৪% বহন করছে। ফিলিপাইনের মোট আয়তন ২৯৯৭৬৪ বর্গ কিমি।
সের্জো কাতো
সার্জিও লুইজ পরেরা অধিক পরিচিতি সার্জিও কাটো হিসাবে (জন্ম: ১৫ জুলাই, ১৯৬০) হলেন একজন ব্রাজিলীয় অভিনেতা, টেলিভিশন উপস্থাপক এবং কৌতুকাভিনেতা। স্কেলা রিও তে একটি সঙ্গীত অনুষ্ঠানের মধ্য দিয়ে রিও দি জেনেরিওতে তার খ্যাতি ছড়িয়ে পরে। তারপর থেকেই বিভিন্ন বিজ্ঞাপন প্রচারণা, টিভি অনুষ্ঠান এবং ছায়াছবিতে তিনি কাজ করতে শুরু করেন। সার্জিও কাটো সাবেক ফুটবল খেলোয়াড় এবং বর্তমান ফুটবল প্রশিক্ষক মাজারপির ভাই।
প্রারম্ভিক জীবন
১৯৮২ সালে ব্রাজিলীয় এয়ার ফোর্সে যোগদান করেন এবং ১৯৮৫ সালে তিনি মার্কিন যুক্তরাষ্ট্রে চলে আসেন। এখানে তিনি প্রথমে ক্যালিফোর্নিয়া উচ্চ বিদ্যালয়ে ইংরেজি অধ্যয়ন করার পর ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ডিপ্লোমা অর্জন করেন।
সিনেমা এবং টিভি কর্মজীবন
সার্জিও কাটোর প্রথম সিনেমা হল ১৯৮৪ সালের Bete Balanço যেখানে তিনি একজন নর্তকীর অভিনয় করেন। ব্যালে শিল্পী থেকে তিনি একজন অভিনেতা হতে চেয়েছিলেন যা সম্পন্ন হয়েছিল Brenda Starr নামক সিনেমার দ্বারা যেখানে তিনি ব্রুক সিল্ডের সাথে একজন গাড়ি চালক হিসাবে অভিনয় করেন। পরবর্তিতে I Might Even Love You নামক সিনেমাতে তিনি একজন মদ পরিবেষক হিসাবে অভিনয় করেন।
সেমিনোল (চলচ্চিত্র)
সেমিনোল, ১৯৫৩ সালে মুক্তিপ্রাপ্ত একটি আমেরিকান টেকনিকলোর পশ্চিমা চলচ্চিত্র যা বাড বোয়েটিচার দ্বারা পরিচালিত এবং রক হাডসন, অ্যান্টনি কুইন, বারবারা হেল এবং রিচার্ড কার্লসন অভিনীত হয়েছিলো। চলচ্চিত্রের বেশিরভাগ শুটিং হয়েছে ফ্লোরিডার এভারগ্লেডস জাতীয় উদ্যানে। ছবিতে দ্বিতীয় সেমিনোল যুদ্ধের (১৮৩৫-১৮৪২) ঘটনাবলী চিত্রিত হয়েছে।
দোহাজারী রেলওয়ে স্টেশন
দোহাজারী রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার চন্দনাইশ উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের সর্বশেষ স্টেশন হিসেবে দোহাজারী রেলওয়ে স্টেশন তৈরি করা হয়।
পরিষেবা
দোহাজারী রেলওয়ে স্টেশন দিয়ে ১১১/১১২/১১৩/১১৪ নং লোকাল ট্রেন চলাচল করে। কোন আন্তঃনগর ট্রেন চলাচল করে না।
দোহাজারী-কক্সবাজার লাইন
ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার গুনধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু জংশন রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা পর্যন্ত নেওয়ার সিদ্ধান্ত নেওয়া হয়। ২০২২ সালের মধ্যে এই লাইনের কাজ শেষ করার আশা করছে সরকার।